《寄怀靖江咏沂刘君，吴县慎修叶君，江阴梅修吴君，黻廷朱君三首 其二》
清代·夏子麟

男儿事业半他乡，旅雁年年寄恨长。几缕新丝添碧发，三生旧恨感沧浪。

明明如月隔千里，渺渺愁余各一方。欲写秋思无著处，偶携豪竹谱伊凉。

作者简介：字炳，本邑长泾地蒲市里人。清末，醉心于康梁新学，入苏州高等师范学堂，以优等理科举人卒业。民国初，军阀混战，先生息影家园，从事教育，兴办蒲市里小学，后任教于无锡荣氏工商中学，苏州乐益女中，江阴县中，课馀以诗赋倾吐爱国之情。著有《思静室课馀剩墨》。